《梦亡妻因感邵先生易数鸳帐情初洽鸾衾意已陈之句》
明代·陈繗

存殁只争三寸板，可怜隔断一生身。梦中相见还非见，醒后欲生那得生。

鸳帐有情难再洽，鸾衾无意漫重陈。却惭前定先生数，翻作哀歌挽后人。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。